Lyubov Qarkavi-Landau

Lyubov Veniaminovna Qarkavi-Landau (; ) — sovet fizioloqu və farmakoloqu. Lev Landaunun anası.

 Həyatı və karyerası 
20 oktyabr 1877-ci ildə, Bobruyskda anadan olmuşdur. Mogilyovda 5 illik qadın gimnaziyasını bitirmiş, repetitorluqla məşğul olmuşdur.В книге родившихся евреев городского раввина Бобруйска (доступной на сайте еврейской генеалогии JewishGen.org, база данных по Белоруссии, требуется регистрация) имеется запись о рождении 13 хешвана (8 октября) 1877 года Блюмы-Цырли Гаркави; родители — Беньямин и Бейла Гаркави.

1896-cı ilin oktyabrında Sürix Universitetinin tibb fakültəsinə daxil olmuş, lakin 1897-ci ilin avqustunda təhsilini davam etdirmək üçün vəsaiti olmadığından Mogilyova qayıtmağa məcbur olmuşdur. 1898-ci ildə oturaqlıq hüdudları zonasından kənarda yaşamaq üçün icazə almış və həmin ilin sentyabrında Yelenin İmperator Klinik Mamaçılıq İnstitutuna daxil olmuşdur. 1899-cu ildə bu institutu bitirdikdən sonra Peterburqda Qadın Tibb İnstitutuna qəbul edilmişdir. Orada fiziologiya kafedrasında ştatdankənar əməkdaş və prosektor köməkçisi kimi çalışmış, eyni zamanda fərdi mamaçılıq praktikası ilə məşğul olmuşdur.

1905-ci ildə mühəndis David Landau ilə evlənmiş və Bakıda yaşamağa başlamışdır. Üç il ərzində Balaxanıda mamalıq və qadın xəstəlikləri sahəsində özəl praktik fəaliyyət göstərmiş, daha sonra Bakının Qadın Gimnaziyasında həkim kimi çalışmışdır. 1915–1916-cı illərdə Bakıda hərbi hospitalda ordinator-həkim olmuşdur. 1916-cı ilin sentyabrından yeni açılmış Bakı Yəhudi Gimnaziyasında təbiət elmləri fənnini tədris etmişdir.

Sovet dövründə Neft Sənayeçilərinin Sovet Qurultayı xəstəxanasında mama-ginekoloq, həmçinin Ümumi Təhsil (Vseobuç) sistemi çərçivəsində və Azərbaycan Ordusunun Hərbi Məktəbində tibb bacıları və qırmızı feldşerlər kurslarında fiziologiya, anatomiya və farmakologiya fənlərini tədris etmişdir. Bakının orta tibb məktəbində, Xalq Maarifi Ali İnstitutunda, işçi fakültəsində və Azərbaycan Kənd Təsərrüfatı İnstitutunda dərs demişdir. 1920-ci ilin yaz semestrindən Azərbaycan Dövlət Universitetinin fiziologiya kafedrasında fəaliyyət göstərmişdir.

Eksperimental farmakologiya sahəsində elmi tədqiqatlar dərc etmişdir: "İzolyasiya olunmuş ürək üzərində digitalisin faza təsiri barədə" ("Die Phasenwirkung des Digitalis auf das isolierte Herz", 1925), "Qurbağanın öz zəhərinə qarşı immuniteti haqqında" (1930) və "Eksperimental farmakologiya üzrə qısa rəhbərlik" (1927). Kislovodskda Lenin adına kardiologiya klinikasının laboratoriyasının eksperimental şöbəsində elmi işçi kimi çalışarkən, dolomit narzanının şəkərin aralıq mübadilə axını üzrə paylanmasına təsirini öyrənən bir sıra tədqiqatlar aparmışdır.О. С. Манойлова, И. И. Перцов, Е. И. Пасечников, Л. В. Гаркави-Ландау. К вопросу о влиянии доломитного нарзана на фосфорный обмен. Тр. БИ, 8, 1929.

Leninqrada köçdükdən sonra ömrünün sonuna qədər Birinci Leninqrad Tibb İnstitutunun fiziologiya kafedrasında çalışmışdır.

 İstinadlar 

Kateqoriya:Azərbaycan həkimləri
Kateqoriya:Bakı şəxsləri
Kateqoriya:Belaruslar
Kateqoriya:Farmakoloqlar
Kateqoriya:Şəxslər:Mogilyov